JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)

## KAWENTENAN CAMPUH KODE RING KORAN BALI POST PAHAN BALI ORTI RAHINA REDITE SASIH JULI-DESEMBER WARSA 2016
I Wyn. Pandi Yasa 1 , I. B. Rai 1 , I. B. Md. Ludy Paryatna 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {pandiyasa@gmail.com, bagus.rai@undiksha.ac.id, _idabagusludy@gmail.com}@undiksha.ac.id

## Kuub
Tetilikan  puniki  matetujon  mahbahang  (1)  soroh  campuh kode sane  wenten  ring rong  Bencingah koran Bali Post pahan  Bali  Orti  rahina  redite  sasih  Juli-Desember warsa  2016,  (2)  Basa  sane  wenten  ring  rong  Bencingah koran Bali Post pahan  Bali Orti  rahina  redite  sasih  Juli-Desember  warsa  2016,  lan  (3)  sane  ngawinang  wenten kapanggihin campuh kode ring koran Bali Post pahan Bali Orti rahina redite sasih Juli- Desember  warsa  2016  utaminyane  ring  rong  Bencingah.  Jejering  tetilikan  inggih punika koran Bali Post saking  sasih  Juli-Desember  warsa  2016.  Panandang  tetilikan inggih  punika  campuh kode .  Kramaning  tetilikan  sane  kaanggen  minakadi dokumentasi lan sadu wicara. Data tureksa sane kaanggen sakadi mastikayang data, reduksi data,  nyorohang  data  lan  panyutetan.  Pikolih  tetilikan  minakadi,  (1)  soroh campuh kode minakadi, 104 data marupa campuh kode manut wit basa lan 110 data sane  marupa  campuh kode manut  kerta  basa.  (2)  Basa  sane  ngawinang wentennyane campuh kode inggih punika basa Bali, basa Indonesia lan basa Inggris.
(3)  Sane  ngawinang  wenten  kapanggihin  campuh kode inggih  punika  sangkaning kawentenan  ( keterbatasan) ring    basa,  pacampuhan  basa  punika  sampun  lumrah kauningin saha kaanggen olih kramane ring Bali, lan mangda dangan karesepang olih krama Bali utamanyane.
. Kruna Jejaton: campuh kode , koran Bali Post

## Abstrak
Penelitian  ini  bertujuan  menguraikan  (1)  jenis  campur  kode  dalam  kolom Bencingah  koran  Bali  Post  bagian  Bali  Orti  yang  terbit  pada  hari  minggu  dari  bulan Juli-Desember tahun 2016, (2) bahasa yang ada dalam kolokm Bencingah koran Bali Post  bagian  Bali  Orti  yang  terbit  pada  hari  minggu  dari  bulan  Juli-Desember  tahun 2016, (3) yang menyebabkan adanya campur kode dalam koran Bali Post bagian Bali Orti  yang  terbit  pada  hari  minggu  dari  bulan  Juli-Desember  tahun  2016  khususnya dalam  kolom  Bencingah.  Subjek  penelitian  adalah  koran  Bali  Post  bagian  Bali  Orti yang terbit pada hari minggu dari bulan Juli-Desember tahun 2016. Objek penelitian adalah  campur  kode.  Metode  penelitian  yang  digunakan  yaitu  dokumentasi  dan wawancara.  Analisis  data  yang  digunakan  seperti  identifikasi  data,  reduksi  data, klasifikasi data dan kesimpulan. Hasil penelitian yaitu, (1) jenis campur kode seperti, 104  data  berupa  campur  kode  menurut  asal  bahasa dan  110  data  yang  berupa campur  kode  menurut  tingkatan  kata  (2)  Bahasa  yang  menyebabkan  campur  yaitu bahasa  Bali,  Bahasa  Indonesia  dan  Bahasa  Inggris,  (3)  yang  menyebabkan  adanya campur kode yaitu karena keterbatasan bahasa, pencampuran bahasa sudah lumrah
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
diketahui  serta  digunakan  oleh  masyarakat  Bali  dan  supaya  mudah  dipahami  oleh masyarakat Bali pada khususnya.
Kata Kunci : campur kode, koran Bali Post

## Abstract
This research can describe (1) the type of mixed code in Bali Post newspaper part  of  Bali  Orti  which  is  published  on  Sunday  from  July  to  December  2016,  (2)  the language  causing  mixed  code  in  Bali  Post  newspaper  part  of  Bali  Orti  which  was published on Sunday from July to December of 2016, (3) which caused a mixed code in the Bali Post newspaper part of Bali Orti which was published on Sunday from July to  December  2016.  Research  subjects  were  Bali  Post  newspaper  part  of  Bali  Orti published  on  Sunday  from  July  to  December  of  2016.  The  object  of  research  is  the interc  code.  The  research  method  used  is  documentation  and  interview.  Analysis  of data  used  such  as  data  identification,  data  reduction,  data  data  and  decision.  The results of the study were (1) mixed code types such as, 104 data with language and language  code  derived  from  the  language  and  110  data  which  is  code  according  to word  (2)  language  containing  Balinese  language,  Indonesian  and  English  language, (3)  which  is  due  to  the  mixed  code  because  the  language,  the  language  that  has been commonly published also the people of Bali and easily easy to understand.
Keywords : mixed code, Bali Post newspaper

## PURWAKA
Kawentenan  basa  ring  kauripan jadma  madue  kawigunan  sane  dahat mautama.  Sinalih  tunggil  kawigunan  basa inggih punika pinaka piranti sane kaanggen  mabebaosan  olih  para  jadma, sane  kaanggen  nguningayang  daging pikayunan  sane  dados  pikobet,  pabesen, lan  tetuladan  olih  jadma  siosan.  Yening pinehang jadma lan kauripannyane nenten wenten basa, sampun sinah jadma punika nenten prasida ngmargiang kauripannyane  santukan  nenten  wenten piranti sane kaanggen mabebaosan ( berkomunikasi) sareng  kulawarga  lan semeton  sane  lianan. Tatujon  utama saking  wentenyane  basa  inggih  punika mangda jadma utawi krama ring kahuripan puniki
dangan mabebaosan ( berkomunikasi). Basa kaangen olih jadma ring makasami pamargin kauripan (Aslinda lan Leni, 2007: 1).
Ring  jagat  sane  jimbar  puniki makeh  pisan  wenten  basa.  Basa-basa punika  metu  sangkaning  jadma  sane mabebaosan punika kahanannyane malianan,  akeh  lan  madue  pikobet  sane mabinayan.  Sakadi  sinalih  tunggilnyane
ring  panegara  Indonesia.  Ring  panegara Indonesia puniki wenten makudang- kudang  basa  daerah  sane  kaduenang. Sinalih  tunggilnyane  basa  Bali,  basa  Bali pinaka basa Ibu sane kaanggen mabebaosan  olih  krama  Bali.  Basa  Bali taler  dados  sinalih  tunnggil  basa  sane kalintang  luih  tur  mautama  sangkaning aksaran ipun. Basa Bali kadadosang basa utama  sane  kaangen  ring  sajeroning pamargin kauripan olih krama Bali. Sakadi napi sane sampun kauningin, Bali kaloktah antuk seni lan budayanyane.
Nanging  ring  aab  sakadi  mangkin, kawentenan  basa  Bali  sampun  sayan rered.  Makeh  krama  Bali  utamannyane para  yowana  nenten  uning  lan  nenten kayun nganggen basa Bali ring sajeroning mabebaosan.  Kawentenan  puniki  duaning wentennyane  panglimbak  aab  sane  tan pawates sane ngawinang basa Bali sayan kagingsirang  antuk  basa  anyar  siosan. Akeh  pisan  sane  mangkin  kapanggih krama  Bali  sane  nenten  nganggen  basa Bali  pinaka  basa  sarahin.  Panglimbak parindikan  puniki  gelis  pisan  ring  krama Bali,  ring  Bali  sane  mangkin  makeh  pisan rerama sane ngicenin pianaknyane
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
mangda ngutamayang malajah basa Indonesia  utawi  basa  dura  negara  siosan tur  nyampingang  basa  Bali.  Parindikan puniki pastika pacang ngawinang kawentenan basa Bali sayan kaengsapang riantukan
sampun kagentosin    antuk  kawentenan  basa-basa siosan  sane  kabakta  olih  pamargin panglimbak jagat.  Siosan ring punika taler sayan akeh basa sane metu saking krama saha  dangan  katampi  ring  kahuripan krama Bali, sakadi ring  Sastra Bali Anyar, ring media sosial, tembang-tembang Bali, ring paruman miwah sane lianan. Duaning asapunika  basa  Bali  patut  kalestariang saking  mangkin  olih  samian  krama  Bali antuk  makudang-kudang  utsaha  sane prasida  mikukuhang  basa  Bali.  Nampenin pikobet  punika sane  mangkin makudang- kudang utsaha sampun karincikang turmaning  kalaksanayang  mangda  basa Bali  punika  tetep  ajeg  miwah  lestari. Utsaha punika nenten wantah nglestariang pangweruhnyane kemanten, nanging saking pamaosnyane taler patut kauratiang  antuk  ngamedalang  kahanan sane  ngawinang  pamaosnyane  stata nganggen basa Bali (Wijana, 2012: 11).
Parindikan  sane  ngawinang  basa Bali  sane  sampun  sayan  kaengsapang nenten ja sios wantah wentennyane basa- basa lianan sane ngranjing ring tengahing basa  Bali.  Lianan  ring  punika  basa-basa lianan sane ngranjing ring tengahing basa Bali  punika  prasida  dangan  katampi  olih krama  Bali.  Punika  sane  ngawinang  basa Bali  punika  dangan  kagentosin  antuk basa-basa  sane  lianan. Saking  parindikan punika  pacang  medal  basa-basa  sane anyar ring tengahing basa Bali. Kawentenan sekadi punika kabaos campuh kode yening manut widia linguistik.  Campuh kode ingih  punika parindikan kalih kode basa sane kaanggen ring  siki  lengkara.  Campuh kode inggih punika  pacampuhan  basa  utawi  langkung basa ring sajeroning tindak tutur (Nababan, 1991:32).
kawentenan  campuh kode medal yening  sang  pamaos  basa  utama  sane kaanggen  antuk  basa-basa  sane  lianan, sakadi  mebaosan  basa  bali  ring  tengah bebaosan punika wenten basa
Indonesiannyane.
Campuh kode
ketahnyane  kaanggen  ring  bebaosan informal .  Yadiastun  sakadi  asapunika, campuh kode nenten  prasida  kabaosang iwang  santukan  sampun  katrima  olih krama. Dadosnyane, campuh kode punika medal  sangkaning  parisolah  sang  sane mabaos,  sakadi  wewidangan  parikrama, kawagedan  mabasa  miwah  kawigunan bebaosan. Lianan ring punika, karumaketan  sang  sane  mabaos,  genah miwah  galah informal, miwah  kaanutan basa  utawi  nenten  wentennyane  basa sane  manut  kaanggen,  dados  parindikan sane prasida ngamedalang campuh kode . Kawentenan campuh kode prasida ngawinang  basa  Bali  sayan  ical  lan kaengsapang olih krama Bali.
Media  massa puniki  wenten  ring wewidangan media  massa  lisan lan sesuratan. Koran pinaka  sinalih  tunggil sane ngranjing ring media massa sesuratan .  Koran puniki  akeh  madaging sakancan  orti,  parindikan  sane  wenten sane  matetujon  mangda  sang  sane ngwacen koran punika  prasida  uning  napi gatra sane wenten ring rahinane mangkin. Koran puniki ngranjing ring media sesuratan  santukan  orti puniki kasurat  lan kacetak ring kertas.
Koran inggih  punika kertas sane kacetak sane madaging orti saking krama, cecirenyane  medal  manut  galahnyane, kahananyane umum, daging  ortinyane anyar  sane  mapaiketan  sareng  kauripan ring  jagat  mangda  kauningin  olih  sang pangwacen. Koran prasida  kabos  pinaka media  massa sane  pinih  lingsir  sadurung wentennyane film,  radio  lan  televisi (Cangara, 2012:141). Sakadi sane sampun  kauningin ,  koran punika  wenten sane  medal  nyabran  rahina  lan  wenten sane  medal  nyabran  awuku.  Ring  Bali koran sane  medal nyabran  rahina  punika koran sane  nganggen  basa  Indonesia  lan koran sane  medal  ring  rahina  Redite punika  nganggen  basa  Bali  ring  pahan Bali  Orti.  Indike  punika  becik  pisan kaanggen  malajah  ring  para  yowanane sakadi  mangkin  sane  kirang  pisan  uning indik  kosabasa  basa  Bali.  Nanging  patut taler  kauratiang  ring koran sane  medal rahina redite punika nenten sami ngangge
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
basa Bali, akeh sane madaging lianan ring basa  Bali  santukan  bebaosannyane  keni iusan globalisasi sakadi  ring kolom bebantenan, upacara, profil, kruna, bencingah,  kesusastraan  miwah  sane lianan.
Majalaran  antuk  napi  sane  sampun katlatarang ring ajeng, panilik ngamargiang  tetilikan  sane  mamurda “Kawentenan  Campuh Kode Ring Koran Bali Post Pahan  Bali  Orti  Rahina  Redite Sasih Juli- Desember Warsa 2016”. Sajeroning tetilikin sane jagi
kalaksanayang,  panilik  mautsaha  ngereh makudang-kudang pikobet sane
mapaiketan sareng dadalan pikobet tetilikan  puniki.  Pikobet  sane  karereh mangda  mapaiketan  sareng  kawentenan campuh kode ring koran Bali Post Pahan Bali  Orti rahina  Redite  pamijilan  Juli- Desember  warsa  2016,  utamin  ipun  ring rong  (kolom) Bencingah.  Basa  sane kaanggen  sajeroning  sesuratan koran punika kapanggihin langkungan saking siki basa.  Indike  sakadi  punika  nyinahang wenten makudang-kudang fenomena basa sane  kaanggen  sane  medal  sajeroning prasasti  punika.  Indik fenomena sane wenten  punika  sakadi interperensi , silang kode ,  lan  campuh kode .  Cutetnyane pikobet  sane  pacang  katilikin  olih  panilik mapaiketan  sareng  murda  sajeroning tetilikan.
Sajeroning  tetilikan  puniki  ri  sampun kapolihang  pikobet-pikobet  sane  sampun karereh,  panilik  nureksain  malih  pikobet- pikobet  punika  antuk  ngwatesin  pikobet. Tetilikan  puniki  kawatesin  antuk  nilikin wantah  siki  rong  (rong)  kemanten  inggih punika  ring  rong  (rong)  bencingah. Parindikan punika boya ja sangkaning ring rong-rong  sane  lianan  nenten  wenten pikobet  sane  mapaiketan  sareng  tetilikan, nanging  indike  punika  santukan  wenten makudang-kudang parindikan sane ngawinang  panilik  ngwatesin  jejering tetilikan puniki. Parindikan punika minakadi  tetilikan  kabanda  antuk  galah taler  mangda  ngicenin  galah  majeng panilik  lianan  nglaksanayang  tetilikan turmaning  maripurnayang  tetilikan  puniki. Antuk punika pikobet sane pacang katilikin inggih punika indik campuh kode
Bantang pikobet tetilikan:(1) Sapunapi soroh campuh kode sane wenten ring rong Bencingah koran Bali Post Pahan Bali Orti rahina  redite  sasih  Juli-Desember  warsa 2016?, (2) Basa napi manten sane wenten ring  rong  Bencingah koran Bali Post Pahan  Bali  Orti  rahina  redite  sasih  Juli- Desember  warsa  2016?,  (3)  Napi  sane ngawinang  wenten  kapanggihin  campuh kode ring koran Bali Post Pahan  Bali  Orti rahina  redite  sasih  Juli-Desember  warsa 2016 utamannyane ring rong Bencingah?
Tetujon tetilikan puniki inggih punika  minakadi:  (1)  Mangda  prasida nlatarang  soroh  campuh kode sane wenten  ring  rong  Bencingah koran Bali Post Pahan  Bali  Orti  rahina  redite  sasih Juli-Desember  warsa  2016,  (2)  Mangda prasida  nlatarang  basa  sane  wenten  ring rong  Bencingah koran Bali Post Pahan Bali Orti rahina redite sasih Juli-Desember warsa 2016, (3) Mangda prasida nlatarang sane  ngawinang  wenten  kapanggihin campuh kode ring koran Bali Post Pahan Bali Orti rahina redite sasih Juli-Desember warsa  2016  utamannyane  ring  rong Bencingah.
Ring  sajeroning  tetilikan  puniki wenten kawigunannyane, minakadi kawigunan pamucuk lan kawigunan panglimbak  sane  kabahbahang  sakadi ring sor Kawigunan Pamucuk ( teoritis ) Kawigunan pamucuk inggih punika kawigunan sane prasida ngicenin pangresep indik pangweruh sane kaunggahang utawi katlatarang ring tetilik. Tetilik  puniki  kaaptiang  prasida  ngicenin kawigunan majeng ring panglimbak pangweruh  sane  sampun  sayan  anyar utawi modern, utaminyane ngicenin gatra- gatra  sane  mapaiketan  sareng  campuh kode ring basa Bali. Kawigunan
Panglimbak ( praktis ) tetilikan puniki inggih punika minakadi: (1) Majeng ring Pangwacen Tetilikan, pikolih saking tetilikan  sumangdane  prasida  mawiguna ring krama Bali anggen paweweh pangweruh  indik  campuh kode ring koran Bali Post Pahan  Bali  Orti  rahina  Redite sasih Juli-Desember 2016, (2) Majeng ring Panilik  siosan  Pikolih  saking  tetilikan puniki  prasida  dados  pratiwimba  lan
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
pinaka pasaih ri tatkala ngaryanin tetilikan sane  masaih,  (3)  Majeng  ring  Panyurat koran, Pikolih saking tetilik puniki kaaptiang mangda prasida ngicenin rerawatan
utawi tetimbang indik kawentenan sesuratan koran sane madaging  campuh kode ,(4)  Majeng  ring Krama  Bali,  Pikolih  saking  tatilikan  puniki kaaptiang mangda prasida ngicenin pangweruh  indik  kawentenan  campuh kode sane  wenten  ring  sasuratan koran Bali Post pahan  Bali  orti,  sumangdane krama Bali uning indik suksman kawentenan  campuh kode ring  sasuratan koran Bali Post pahan Bali orti punika.
Sajeroning ngamargiang tetilikan puniki wenten kalih tetilikan sane mapaiketan  pinaka  panyanding.  Tetilikan punika  kanggen  sasuluh  ri  kala  panilik ngamargiang  tetilikan  puniki  mangda wenten sane kanggen dasar utawi tetimbangan.  Tetilikan  sane  kapertama saking Ni Made Prabandari Listiani (2016) san e  mamurda  “Campuh Kode sane Wenten  ring  Rong  Bali  Orti Koran  Bali Post Rahina  Redite  Pamijilan  November- Desember  Warsa  2015”.  Tetilikan  punika nyantenang indik kawentenan soroh campur kode ,  sane  ngawinang  wenten campuh  kode  lan  indik  pahan  campuh kode  sane  pinih  akeh  sane  wenten  ring rong  Bali  Orti Koran  Bali  Post Rahina Redite Pamijilan November-Desember warsa 2015 .
Tetilikan  sane  kaselehin  ngenenin indik  campuh kode ring  pahan  Bali  Orti koran Bali Post rahina  Redite  sasih  Juli- Desember 2016 puniki mahbahang landaasan  teori sakadi: Sosiolinguistik, kedwibahasaan  (bilingualisme) ,  campuh kode , lan kawentenan media massa.
Kruna sosiolinguistik kakepah  dados kalih  kruna  inggih  punika  " sosio "  lan " linguistik ". Sosio masaih  sareng sosial inggih  punika  sane  mapaiketan  sareng kauripan  parajana,  yening linguistik inggih punika  widya  sane  mlajahin  indik  basa, dadosnyane sosiolinguistik inggih  punika pangweruh  sane  malajahin  indik  basa sane  kaanggen  jadma  ring  pakraman. Sosiolinguistik wantah  angkepan kalih pangweruh  pantaraning sosiologi miwah linguistik (Aslinda  lan  Leni,  2007:  6).
Pangweruh sosiologi malajahin indik jadma  ring  pakraman,  dresta  miwah pamargin  kauripan  ring  pakraman  sane matetujon mangda prasida uning indik tata cara jadma manyama braya ring wewidangan  kauripannyane.  Pangweruh linguistik malajahin indik basa.
Parinama bilingualisme  ( Inggris:
bilingualism) ring basa Indonesia kasengguh bilingualisme. jadma  sane prasida mabebaosan nganggen kalih basa punika  kawastanin berdwibasasa utawi dwibahasawan. saking  parinama  punika prasida  kacutetang  teges bilingualisme mapaiketan  sareng  pawigunan  kalih  basa utawi  kalih kode basa. Bilingualisme inggih  punika  ketahnyane  nganggen  kalih basa ring sajeroning mabebaosan (intraksi)  majeng krama siosan  (Nababan, 1991:  27). Lianan  ring  punika,  Manut sakadi  s osiolinguistik lan  ketahnyane, bilingualisme inggih  punika  pawigunan kalih  basa  sane  kaanggen  olih  pawicara sajeroning kauripan anggen jalaran mabebaosan  majeng  ring  anak  sane lianan (Aslinda lan Leni, 2017: 8). Riantuk punika, kedwibahasaan  (bilingualisme)
inggih  punika  kalih  basa  sane  kaanggen maboas  olih  pamaos  sareng  sang  sane kairing  mabaos  manut  galah  miwah genahnyane.
Campuh kode wantah  pasikian utawi  can  kalih  utawi  langkungan  basa sane kaangen mabebaosan olih kramane. lianan  ring  punika  campuh kode mateges pacampuhan  kalih  utawi  langkung  basa utawi  soroh  basa  sane  boya  ja  medal sangkaning genah lan galah sane matutang  pamaos  mangda  nganggen campuh kode saking  basa  sane  lianan (Nababan, 1991: 32).
Soroh-soroh  campuh kode wenten kalih inggih punika manut pawiwit basa lan manut  wangun  kerta  basa  (Jendra,  2007: 140).  Campuh kode manut  pawiwit  basa kakepah dados tiga inggih punika campuh kode ke tengah, campuh kode ka sisi, lan campuh kode cecampuhan. Campuh kode manut wangun kerta basa kakepah dados tiga inggih punika campuh kode sajeroning wangun  kruna,  campuh kode sajeroning wangun frase, lan campuh kode sajeroning wangun klausa
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Sane  prasida  dasar  nganggen campuh kode wenten  tiga,  inggih  punika (a) paiketan pawicara, (b) indik kahaan, (c) tetujon  pawicara  (Jendra,  2007:116). Indike  punika  malih  kacutetang  dados kalih,  inggih  punika  sang  sane  mabaos dados  parindikan  saking  sang  sane mabaos  lan  basa  sane  kaanggen  lan tetujon bebaosan dados parindikan basa
Media  masaa inggih  punika  piranti sane  kaanggen  ngicenin  sakancan  orti sane  sampun  lintang  taler  orti  sane  pinih anyar. Media  massa mawit  saking  basa
Inggris.
Media massa
punika ancengnyane  ( singkatan )  saking mass media  of  communication .  " Media  massa inggih punika mabebaosan sane nganggen  piranti  sane  prasida  kaloktah ring sajebag jagat ( seluas-luasnya )"
(McQuail  1987:  3).  Soroh media  massa lumrahnyane  wenten  kakalih,  sesuratan lan elektronik ,  nanging  mangkin  wenten sane  kabaos media  siber utawi media online. Media sesuratan punika imbanyane  sakadi koran , majalah , brosur lan  sane  lianan  sakancan  sane  macetak ring kertas utawi kain . Media  elektronik punika  sakadi televisi , radio , video, lan sane  lianan  sakancan  sane  ring  piranti elektronik . Media siber utawi online punika sakadi media sosial , website, portal berita , blog ,  lan  sane  lianan  sakancan  sane mawit saking internet online.
Media  massa sesuratan  sinalih tunggilnyane  inggih  punika koran . Koran inggih  punika kertas sane  kacetak  sane madaging  orti  saking  krama,  cecirenyane medal  manut  galahnyane,  kahananyane umum, daging  ortinyane  anyar  sane mapaiketan  sareng  kauripan  ring  jagat mangda  kauningin  olih  sang  pangwacen (Effendy,  2005:  154). Koran prasida kakepah manut galah kamedalang, wentuk, lan kahanan medalnyane (Cangara, 2012: 141). Mawit saking galah koran puniki  kamedalang  kakepah  dados kalih  inggih  punika koran sadina-dina  lan koran awuku". Koran sadina-dina  punika koran sane  medal  nyabran  rahina  utawi nyabran  dina  galah  semeng  utawi  sanja, nanging koran awuku  punika koran sane medal awuku apisan. Manut wentuknyane, koran kakepah  dados  kalih  inggih  punika
wenten  sane  mawentuk  plano  lan  wenten sane  mawentuk  tabloid.  Lan  manut kahanan  medalnyane  prasida  kakepah dados  kalih  inggih  punika    kahanannyane umum ,  punika  ngicenin  orti  sane  umum majeng ring krama, nanging koran khusus dagingnyane madue ceciren lan
pangwacen tertentu minakadi koran Bali Post. Kawigunan koran inggih  punika ngicenin orti (informasi), kawigunan mendidik lan kawigunan menghibur.

## KRAMANING TETILIKAN
Manut
Wendra (2014: 31), kramaning tetilikan inggih punika dudonan sane  kalaksanayang  ri  tatkala  nyawis pikobet sane kalaksanayang. Ring tetilikan puniki wenten makudang-kudang kramaning  tetilikan  sane  kanggen  inggih punika  sakadi,  1) pendekatan lan  soroh tetilikan,  2)  wit  data,  3)  parikrama mupulang data, miwah 4) data tureksa.
Pendekatan lan  soroh  tetilikan  sane kanggen ring tetilikan puniki inggih punika tetilikan deskriptif kualitatif santukan matetujon  mahbahang  wangun  campuh kode ring koran Bali Post Pahan  Bali  Orti rahina Redite sane ngambil pamijilan Juli- Desember  warsa  2016,  utamin  ipun  ring rong Bencingah. Tetilikan deskriptif kualitatif mautsaha  nyihnayang  kasujatian ( fakta )  utawi fenomena sane  wenten  ri kala  tetilikan  punika  memargi  antuk ngunggahang  napi  sane  sepatutnyane wenten.  Ring  tetilikan  puniki  panilik ngambil data antuk ngemargiang tata cara mupulang  data  sane  kadungang  sareng data  tureksanyane.  Lianan  ring  punika pendekatan  deskriptif  kualitatif kanggen mangda  ngamolihang  data  sane  patut manut  kadi  kasujatian  saking  data  sane katilikin.
Wit  data  ring  sajeroning  tetilikan puniki  inggih  punika  panilik  mupulang daging  sesuratan koran Bali Post ring rahina  Redite  pamijilan  Juli-Desember warsa  2016,  utamin  ipun  ring  rong Bencingah.  Salanturnyane,  panilik  nyalin lengkara-lengkara sane madaging campuh kode ring sesuratan koran Bali Post Pahan Bali  Orti  rahina  Redite  pamiji  Juli- Desember  warsa  2016,  utamin  ipun  ring rong Bencingah.
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Parikrama  mupulang  data  sane kaanggen  ring  tetilikan  puniki  inggih punika nganggen kalih parikrama minakadi  kramaning  dokumentasi  lan kramaning  sadu  wicara.  Piranti  sane kaanggen sajeroning tetilikan puniki inggih punika  piranti  marupa kartu  data sane kaanggen  nyorohang data-data sane kaselehin . Lan piranti sadu wicara marupa pitaken  sane  katujuang  ring  Pipinan redaksi  koran Bali Post miwah  piranti marupa  HP  ( handphone )  sane  kaanggen ngerekam  kramaning  sadu  wicara  saking panampen narawakia punika.
Sane  kaping  untat  data  tureksa sane  kaanggen  sajeroning  tetilikan  puniki inggih punika mastikayang data (identifikasi data), nyorohang data (klasifikasi data), reduksi data lan pamicutet (kesimpulan).

## PIKOLIH LAN TETEPASAN
Pikolih lan tetepasan tetilikan saking tetiga  bantang  pikobet  inggih  punika  (1) Soroh  campuh kode sane  wenten  ring rong  Bencingah koran Bali Post Pahan Bali Orti rahina redite sasih Juli-Desember warsa  2016,  (2)  Basa    sane  wenten  ring rong  Bencingah koran Bali Post Pahan Bali Orti rahina redite sasih Juli-Desember warsa  2016,  miwah  (3)  sane  ngawinang wenten  kapanggihin  campuh kode ring koran Bali Post Pahan  Bali  Orti  rahina redite  sasih  Juli-Desember  warsa  2016 utamannyane ring rong Bencingah.
Campuh kode kabinayang  utawi kasorohang  dados  kalih  inggih  punika campuh kode manut wit basa lan campuh kode manut  kerta  basa.  Campuh kode manut  wit  basa  kapalih  dados  tiga  inggih punika,  campuh kode ka  tengah  ( inner code  mixing ),  campuh kode ka  sisi  ( outer code  mixing ),  campuh  kode  campuhan ( hybrid code mixing ). Campuh kode manut kerta  basa  taler  kapalih  dados  tiga  inggih punika campuh kode undagan kruna , campuh kode undagan  frasa  lan campuh kode undagan  klausa (Jendra,
2007: 140). Sajeroning tetilikan puniki kapolihang  104  data  campuh  kode  manut pawiwit  basa.  Data-data  punika  mawit saking 89 data sane marupa campuh kode
ka  tengah, 11  data  sane  marupa  campuh kode  ka  sisi  lan  4 data  sane  marupa campuh kode campuhan . Data  campuh kode ka  tengah  sajeroning  tetilikan  puniki inggih  punika  sekadi  kruna peneliti, akulturasi, kelompok, kayu, leluhur, miwah sane  tiosan.  Kruna-kruna  basa  Indonesia sane  kapolihang  ring  sesuratan  Bali  Orti koran Bali Post rahina  redite  sasih  Juli- Desember  warsa  2016  utaminipun  ring rong bencingah  puniki  satmaka  kruna sane  sampun  lumrah  kanggen  ring wangun bebaosan basa Bali. Sekadi kruna “ peneliti ”  ring  sesuratan koran Bali Post Pahan  Bali  Orti  rahina  redite  sasih  Juli- Desember  warsa  2016  sane  wenten  ring rong Bencingah, kruna punika sepatutnyane  prasida  kagentosin  antuk kruna  “panilik”  ring  basa  Bali,  nanging sang  pangawi  utawi  panyurat  orti  nenten ngentosin  kruna  punika  santukan  kruna “peneliti” sane pinih kaloktah kanggen olih krama.
Tiosan malih wenten kruna “ akulturasi ” ring sesuratan koran Bali Post Pahan  Bali  Orti  rahina  redite  sasih  Juli- Desember  warsa  2016  sane  wenten  ring rong  Bencingah,  kruna “ akulturasi ”  puniki nenten  prasida  kagentosin  antuk  kruna ring  basa  Bali  santukan  kruna  punika nenten  madue padanan ring  basa  Bali, punika  sane  ngawinang  sang  pangawi utawi  panyurat  orti  ngawigunayang  kruna “ akulturasi ” sakadi wangun wit basanyane.
Akeh  kapanggihin  pikolih  data  campuh kode sane  nenten  madue padanan kruna ring basa Bali sakadi, teknologi, kontenporer,  kreatif miwah  sane  tiosan. Ring  tetilikan  puniki,  campuh kode ka tengah  wantah  basa  Indonesia  sane  pinih akeh (didominasi bahasa Indonesia) sakewanten  basa  punika  akehan  marupa basa  serapan  saking  basa  Inggris.  Saha ring tetilikan puniki sane pinaka tetimbangan (pedoman) rikala milah campuh kode punika  kacingak  saking sasuratannyane.
Data-data  campuh kode ka  sisi sane kapolihang punika sami mawit saking basa Ingris, sakadi  kruna fashion, import, mood,  guide miwah  sane  tioasan . Kruna- kruna  basa  Inggris  sane  kapolihang  ring tetilikan puniki wantah marupa kruna basa
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
umum sane sampun ketah kauningin boya ja  olih  krama  Bali  kemanten  nanging  olih jadma ring  sajebag jagat  santukan  pinaka basa Internasional .  Sekadi  pikolih  kruna fashion,  import,  mood,  lan  guide, kruna punika  sampun  ketah  kanggen  ring pantaraning  wangun  bebaosan  krama pamekasnyane krama Bali.
Rauhnyane  basa-basa  dura  negara  ka Bali  gelis  pisan  kasenengin  olih  krama, nanging kawentenan ipun nenten ngawinang samian krama prasida nganggen  utawi  mabasa  dura  negara. Kasujatiannyane akeh krama sane durung tatas uning sareng basa dura negara sane kasenengin. Indike punika sane ngawinang  krama  pamekasnyane  para yowana nangingin basa-basa dura negara ring  wangun  bebaosan  basa  Bali  mangda sinah  ipun  sampun  nginutin  panglimbak zaman sane wenten mangkin.
Kawentenan  punika  taler  sane  ngawinang ring pahan Bali Orti koran Bali Post Pahan Bali Orti redite sasih Juli-Desember warsa 2016 wenten kapanggihin basa-basa dura negara  sane  kacihnayang  antuk  pikoloh data  soroh  campuh kode ka  sisi  sane mawit saking basa Inggris.
Data-data  campuh kode campuhan sane kapolihang punika sami mawit saking basa  Indonesia  lan  basa  Ingris.  Data campuh kode campuhan puniki  wenten ring  siki  lengkara  sakadi  imbanyane  ring data  sane  kapertama  wenten  kruna modifikasi, mode lan fashion. Kruna-kruna sane  kapolihang  ring  tetilikan  puniki wantah  marupa  kruna  basa umum sane sampun  ketah  kauningin  boya  ja  olih krama  Bali  kemanten  nanging  olih  jadma ring  sajebag  panagara  Indonesia  puniki, lan    kruna  punika  sampun  ketah  kanggen ring pantaraning wangun bebaosan krama pamekasnyane  krama  Bali.  Kawentenan punika  taler  sane  ngawinang  ring koran Bali Post Pahan  Bali  Orti  rahina  redite sasih  Juli-Desember  warsa  2016  wenten kapanggihin  basa-basa  campuhan  saking basa Indonesia lan basa dura negara sane kacihnayang  antuk  pikoloh  data  soroh campuh kode campuhan  sane  mawit saking basa Indonesia lan basa Inggris.
Data  campuh kode manut  kerta basa  kapolihang  110  data  sane  mawit
saking  94  data  campuh kode undagan kruna,  13  data  campuh kode undagan frasa lan  3  data  marupa  campuh kode undagan klausa. Campuh kode undagan kruna  sane  sampun  kapolihang  ring tetilikan puniki. Maka samian data campuh kode undagan  kruna  punika  wantah marupa  kruna-kruna  sane  mawit  saking basa  sane  matiosan.  Indike  punika kasinahang antuk makudang-kudang pikolih  data  campuh undagan  kruna sekadi, fashion,  import,  mood,  guide peneliti, akulturasi, kelompok, kayu miwah akeh pikolih campuh kode undagan kruna sane  tiosan.  Pikolih  data  campuh kode punika  samian  marupa  wangun  kruna sekadi  imbanyane  data  “ kayu” sane marupa wangun kruna ring basa Indonesia, lan data “fashion” sane marupa wangun  kruna  ring  basa  Inggris . Wentuk campuh kode sane  ketah  kauninging  olih krama  inggih  punika  marupa  wangun kruna.  Ring  wangun  bebaosan  basa  Bali sane  nganggen  campuh kode, akehan krama  Bali  sane  nganggen  campuh kode wantah  ring  wangun  kruna  dwaning wangun punika sane pinih dangan kacampuhin ring lengakara bebaosan.
Campuh kode undagang  kruna  akeh kanggen olih sang pengawi utawi panyurat orti  Bali  dwaning  toisan  saking  nenten wenten kruna sane sepadan taler mangda dangan karesepang olih krama utawi sang sane ngwacen orti punika.
Data  campuh kode undagan frasa sakadi, dana  motivasi,  kewajiban  moral, Guide  Freelance, miwah  sane  tiosan.
Maka  samian  data  punika  munggah  ring soroh  campuh kode undagan frasa santukan  kawangun  antuk  kalih  kruna sane nenten madue linging manut panampen sujana ring sane kaunggahang ajeng.  Sakadi  data “Guide  Freelance”, data  punika  kawangun  antuk  kalih  kruna mawit  saking  basa  Inggris.  Tiosan  malih sakadi  data “kewajiban  moral” ,  data punika  kawangun  kalih  kruna  sane  mawit saking basa Indonesia.
Wangun frasa madue wentuk sane agengan  saking  wangun  kruna,  indike punika  pateh  sareng  campuh kode undagan frasa sane  madue  wentuk agengan  saking  campuh kode undagan
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
kruna.  Campuh kode undagan frasa kawangun  antuk  kalih  utawi  langkung kruna  campuh kode sane  prasida  mawit saking siki utawi kalih soroh basa campuh kode .  Punika  sane  ngawinang  campuh kode ring undagan puniki meweh kanggen ring  wangun  bebaosan  yening  nenten madue  pangresep  sane  becik  pisan  ring soang-soang basa sane kauningin. Tiosan ring  punika,  soroh  campuh kode undagan frasa arang kanggen olih krama, santukan wangun  campuh kode puniki  meweh kacampuhin  ring  pantaraning  wangun bebaosan.  Dadosnyane  manut  pikolih  lan tetepasan  sane  sampun  katlarang  ring ajeng  prasida  kacutetang,  iusan  campuh kode undagan frasa ring koran Bali  Post Pahan  Bali  Orti  sasih  Juli-Desember warsa  2016  nenten  dahat  sakadi  campuh kode undagan  kruna  santukan  data  sane kapolihang nenten akeh pisan.
Data campuh kode undagan klausa sakadi ,alih  fungsi  lahan,    vaksin anti  rabies,  lan  me  on  history .  Maka samian  data  punika  munggah  ring  soroh campuh kode undagan klausa santukan sampun kawangun antuk jejring lan lingin. Sakadi  data “alih  fungsi  lahan”, data punika  sampun  kawangun  antuk  jejering lan linging. Kruna “ alih” pinaka jejering lan kruna “fungsi” pinaka  linging . punika Tiosan  malih  sakadi  data “kewajiban moral” , data punika kawangun kalih kruna sane mawit saking basa Indonesia.
Wangun klausa madue  wentuk sane pinih tegeh saking wangun kruna lan wangun frasa .  Campuh kode undagan klausa sakirang-kirangnyane  kawangun antuk  jejering  lan  linging  sane  prasida mawit  saking  siki  utawi  kalih  soroh  basa campuh kode .  Punika  sane  ngawinang campuh kode ring undagan puniki meweh kanggen  ring  wangun  bebaosan  yening nenten  madue  pangresep  sane  becik pisan  ring  soang-soang  basa  sane kauningin.  Tiosan  ring  punika,  soroh campuh kode undagan klausa arang kanggen  olih  krama,  santukan  wangun campuh kode puniki  meweh  kacampuhin ring pantaraning wangun bebaosan. Dadosnyane  manut  pikolih  lan  tetepasan sane sampun katlarang ring ajeng prasida kacutetang,  iusan  campuh kode undagan
klausa ring koran Bali Post Pahan Bali Orti sasih  Juli-Desember  warsa  2016  nenten dahat sakadi campuh kode undagan kruna santukan  data  sane  kapolihang  akidik pisan.
Basa-basa sane ngawinang
wenten  kapanggihin  campuh kode ring koran Bali  Post  Pahan  Bali  Orti  rahina redite  sasih  Juli-Desember  warsa  2016 inggih  punika  Basa  Bali,  Basa  Indonesia lan  Basa  Inggris.  Data  indik  basa  sane kaanggen  sajeroning koran Bali Post pamekasnyane ring koran Bali Post Pahan Bali Orti rahina redite sasih Juli-Desember warsa 2016 kapolihang antuk ngwacen lan nyelehin koran-koran sane koran Bali Post Pahan  Bali  Orti  rahina  redite  utaminipun ring sasih Juli-Desember warsa 2016.
Sane  kapertama  ngenenin  indik basa Bali. Ring koran Bali Post Pahan Bali Orti  pamekas  ring  sasih  Juli-Desember warsa  2016  sampun  prasida  kacingak akeh  pisan  basa  Bali  sane  kaanggen riantukan  basa  Bali  ring  koran  punika pinaka  Basa  utama  ring  sajeroning sesuratan koran. Basa Bali sane kaanggen  inggih  punika  basa  Bali  Alus sane wenten kadagingin basa Bali lumrah. Kadagingin  basa  Bali  lumrah  pinaka jalaran  mangde  krama  utawi  sang  sane ngwacen koran punika dangan ngresepnag  sakancan  orti  sane  kasurat. Pinaka imbanyane sakadi: Rikala makarya banten  caru  mangda  nenten  nganggen siap  Bali  sane  sangkur  utawi  siap  sane nenten  madue  ikuh.  Saking  sinalih  tunggil imba punika majanten sampun sang sane ngwacen koran utawi orti dangan ngresepang daging orti punika.
Sane  kaping  kalih  basa  Indonesia. Ring koran  Bali  Post Pahan  Bali  Orti pamekas  ring  sasih  Juli-Desember  warsa 2016  taler  kapolihang  akeh  nganggen basa  Indonesia.  Imbanyane  sakadi:  Prof. Dr.  Wayan  P.  Windia  S.H.,  M.Si.,  Guru Besar  Bidang  Hukum  Adat  Bali  maosang, kahanan punika minab sangkaning pawiwahan  adat  Bali  sané  kamargiang wantah ngranjing ring pawiwahan adat  Bali  sané  “dilarang”  miwah  sané “tidak  dikehendaki”.  Saking  imba  punika nyihnayang  sang  sane  nyurat  orti  utawi koran madue  pikayun  mangdane krama
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
sane  ngwacen koran utawi  orti  punika nenten meweh ngresepang sakacan daging  orti  ring koran sane  kasurat. Sakadi  imba  ring  ajeng,  yening  lengkara punika  sami  nganggen  basa  Bali  nenten kacampuhin  antuk  basa  Indonesia  sinah pangwacen  pacang    meweh  ngresepang daging orti punika.
Sane  kaping  tiga  utawi  kaping  untat inggih punika basa Inggris. Ring koran Bali Post Pahan  Bali  Orti pamekas  ring  sasih Juli-Desember  warsa  2016  lianan  ring basa Bali lan basa Indonesia taler wenten basa  Inggris  sane  kaanggen.  Imbanyane: Dané  sané  taler  dados Guide  Freelance puniki  malih  maosang,  pakaryan  nyusun kalénder  punika  wantah  pakaryan  sané patut  kamargiang  sangkaning  nganutin mood utawi  nénten  dados  kadropon. Saking  imba  punika  nyihnayang  basa Inggris taler kawigunayang ring sajeroning koran Bali  Post  pahan  Bali  Orti  sane  mijil ring  rahina  redite  sasih  Juli-Desember warsa 2016.
Sane pinaka dasar nganggen campuh kode wenten  tiga,  inggih  punika (a) paiketan pawicara, (b) indik kahaan, (c) tetujon  pawicara  (Jendra,  2007:116). Maka  tiga  punika  prasida  kapalih  malih dados  kalih  inggih  punika  indik  pawicara lan indik kabasan. Dadalan saking pawicara  prasida  kacingak  ri  tatkala  sang pawicara  ngangen  basa  daerah  sane kaselagin  antuk  basa  siosan  sakadi  basa Indonesia  pastika  sampun  punika  dados campuh kode .
Kawentenan  campuh kode ring koran Bali Post Pahan  Bali  Orti  rahina redite  sasih  Juli-Desember  warsa  2016 prasida  kapolihang  antuk  nglaksanayang sadu wicara. Sadu wicara punika kamargiang sareng dane Bapak I Nyoman Wirata sane pinaka Pimpinan Redaksi ring
Bali Post . Sadu wicara puniki kalaksanayang  ring kantor Bali Post sane magenah  ring  margi  Kepundung  6A Denpasar.  Ring  sajeroning    sadu  wicara punika  kamargian  antuk  ngunggahang  5 pitaken  sane  mapaiketan  sareng  pikobet sane kapolihang sajeroning nilikin campuh kode ring koran Bali Post Pahan  Bali  Orti rahina  redite  sasih  Juli-Desember  warsa 2016  puniki.  Saking  limang  pitaken  sadu
wicara, kapolihang makudang-kudang panampen saking narawakya sane katepasin  manut  seseleh  lan teori sane wenten  mangdane  sinah  parindikan  sane ngawinang  wentenyane  basa  campuhan ( campur  kode )  ring  sesuratan  Bali  Orti koran Bali Post rahina  redite  sasih  Juli- Desember warsa 2016.
Saking prikrama sadu wicara punika  prasida  kapolihang  data  sane ngawinang  wenten  kapanggihin  campuh kode punika:  a)  sangkaning    kawentenan ( keterbatasan) ring    basa),  indike punikasane  ngawinang  nenten  samian kruna-kruna saking basa Indonesia punika dados kaanggen basa Bali, wenten kruna- kruna saking basa Indonesia sane nenten wenten padanan utawi kruna sane masaih sareng  basa  Bali,  dadosnyane  kruna- kruna  saking  basa  Indonesia  punika  sane kaanggen.  b)    Sane  kaping  kalih, pacampuhan basa punika sampun lumrah kauningin lan kaanggen olih kramane ring Bali.
Indike  punika  nyihnayang  yening campuh kode punika sampun  prasida katampi  ring  tengahing  kahuripan  krama Bali  lan  sampun  prasida  dados  basa sarahina  ( bahasa  Pergaulan). c)  Sane kaping  tiga,  mangda  dangan  karesepang. Yening  nganggen  basa  bali  sane  alus (Basa  Alus  singgih)  sinah    krama  utawi sang  sane  ngwacen  orti  punika  meweh ngresepang  sakancan  daging  orti  sane kasurat,  santukan  nenten  samian  krama Bali  sane  waged  lan  uning    mabasa  Bali. Saha pawesane sane ngawinang panyurat ngangge  campuh kode wantah  saking widang Pendidikan . Pendidikan prasida nyihnayang kawagedan pamaos utawi ring tetilikan  puniki  panyurat koran ,  yening pamaos  punika  waged  ring  sajeroning mabasa  pastika  akidik  pacampuhan  basa sane  kaanggen  nanging  yening  nenten waged pastika akeh basa-basa campuhan utawi  basa-basa  siosan  ring  sajeroning bebaosannyane.  Ring  tetilikan  puniki prasida  kabaosang  akidik  pacampuhan basa sane kaanggen santukan ring soang- soang koran punika  kirang  langkung wantah  4,5%  sane  madaging  campuh kode. Dadosnyane,  sane  ngawinang wenten  kapanggihin    campuh kode ring
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
koran  Bali  Post Pahan  Bali  Orti  rahina redite  sasih  Juli-Desember  warsa  2016 puniki  wantah  tetujon  saking  panyurat  orti mangda  daging  sakancan  orti  sane kasurat punika prasida dangan karesepang lan prasida ngawi pangwacen seneng ngawcen orti-orti sane kasurat ring Bali Orti.

## PAMUPUT
Saking  pikolih  lan  tetepasan  sane sampun  kabahbahang  ring  ajeng,  prasida katingkesang  indik  campuh kode manut wit  basa  kapolihang  104  data,  data-data punika  kapalih  dados  tiga  inggih  punika mawit  saking  90  data  campuh kode ka tengah, 11 data campuh kode ka sisi lan 3 data  campuh kode campuhan  .  Campuh kode manut  undagan  kruna  kapolihang 110  data.  Data-data  punika  prasida kakepah  dados  tiga  inggih  punika  mawit saking  94  data  campuh kode undagan kruna,  13  data  campuh kode undagan frasa lan  3  data  campuh kode undagan klausa.
Ring koran  Bali  Post Pahan  Bali  Orti sasih Juli-Desember warsa 2016
kapolihang  wenten  tetiga  basa  sane kaanggen,  inggih  punika  basa  Bali,  basa Indonesia lan basa Inggris. Ring sajeroning  pikolih  puniki  kakantenang akehan Basa Bali sane kaanggen, santukan  Basa  Bali  pinaka  basa  utama sane  kaanggen  nyurat  orti-orti  ring koran punika.
Parindikan sane
ngawinang wentenyane  kapanggihin    campuh kode ring koran  Bali  Post Pahan  Bali  Orti  sasih Juli-Desember  warsa  2016  manut  pikolih sadu  wicara  sane  sampun  kaselehin  ring tetilikan  puniki  wenten  tiga  inggih  punika a) sangkaning  kawentenan ( keterbatasan) ring    basa),  b)    Sane  kaping  kalih, pacampuhan basa punika sampun lumrah kauningin lan kaanggen olih kramane ring Bali. c) Sane kaping tiga, mangda dangan karesepang. Saha pawesana sane ngawinang  campuh kode inggih  punika widang pendidikan.
Piteket  kawedarang  majeng  ring:  (1)
Majeng  ring  pangwacen  tetilikan  kaptiang mangda prasida ngawigunanyang parindikan  campuh kode sane  patut  ring
sajeroning  bebaosan,  mangda  prasida nincapang kawagedan ri kalaning mabebaosan  nganggen  basa  Bali  utawi nganggen  campuh kode ring  sajeroning kahuripan.  (2)  Majeng  ring  panilik  sane lianan kaptiang mangda prasida nglanturang  saha  nglimbakang  tetilikan puniki.  Panglimbak  sane  kaptiang  inggih punika  nglaksanayang  tetilik  asoroh  lan prasida  maripurnayang  tetilikan  puniki mangda  sayan  mawiguna  sajeroning nglimbakang  kawentenan  basa  Bali.  (3) Majeng  ring  panyurat koran Bali  Orti, kaptiang
mangda ngawigunayang kawentenan  campuh kode sane  becik  tur patut  nganutin  kawentenan  lan  suksma Orti  Bali  sane  madasar  antuk  basa  Bali. Dadosnyane  kawentenan  campuh kode ring  sesuratan  Bali  Orti  mangda  nenten nglangkungin  kawentenan  basa  Bali  sane pinaka  basa  utama  ring  sajeroning  Bali Orti  punika.  Mangdane kawentenan koran mabasa  Bali  punika    prasida  kadadosang silih  sinunggil  jalaran  nglestaring  basa Bali.  (4)  Majeg  ring  krama Bali,  kaptiang krama  Bali  stata  eling  sareng  tetemian panglingsir  sinalih  tunggilnyane  Basa  Bali mangda  basa  bali  punika  stata  ajeg nenten  kagentosin  antuk  basa-basa  sane siosan  sane  sampun  ngranjing  ring tengahin  krama  sakadi  mangkin.  Lianan ring  punika  mangda  prasida  nguningin kawingunan lan suksman saking kawentenan campuh kode punika mangda krama  Bali  nenten  iwang  ring  sajeroning ngawigunayang parindikan campuh kode .

## DAFTAR PUSTAKA
Aslinda lan Leni Syafyahya. 2007. Pengantar Sosiolinguistik . Bandung: PT Refika Aditama. Awe. 2003. http: ejournal.ilkomfisif- unmul.ac.id (akses 5september 2017). Cangara, Hafied. 2012. Pengantar Ilmu Komunikasi. Jakarta: PT Raja Grafindo Persada. Effendy,  Onong  Uchjana.  2005. Ilmu Komunikasi:  Teori  dan  Praktek. Bandung:  PT  Remaja  Rosdakarya Offset.
Jendra, I Wayan. 2007. Sosiolinguistik Teori dan Penerapannya . Surabaya: Paramita.
Listiani,  Ni  Made  Prabandari.  2016 . Canpuh  Kode  sane  Wenten  ring
Rong  Bali  Orti  Koran  Bali  Post Rahina Redite Pamijilan November-Desember  Warsa  2015. Skripsi (nenten
kamijilang).
Singaraja:  Universitas  Pendidikan
Ganesha.
M0lcQuail, Denis. 1987. Teori Komunikasi Masa. Jakarta: Erlangga. Nababan, P.W.J. 1991. Sosiolinguistik Suatu Pengantar. Jakarta: PT Gramedia Pustaka Utama. Utami,  Gusti  Ayu  Putu  Novi  Widya.  2015.
Campuhan Pralambang Basa
(Campur  Kode)  ring  Rubrik  Bali
Orti  Koran  Bali  Post  Pamijilan Oktober-Desember  2014. Skripsi
(nenten kamijilang). Singaraja:
Universitas Pendidikan Ganesha.
Wendra,  I  Wayan.  2014. Buku  Ajar Penulisan  Karya  Ilmiah. Singaraja:
Universitas Pendidikan Ganesha. Wijana, I Dewa Putu. 2012. Sosiolinguistik Kajian Teori dan Analisis.
Yogyakarta: Pustaka Pelajar.